钦定古今图书集成/明伦汇编/氏族典/第540卷 > 《廖用贤尚友录》 > 翟普林
## 钦定古今图书集成/明伦汇编/氏族典/第540卷 > 《廖用贤尚友录》 > 翟普林

按《隋书翟普林传》：“普林，楚丘人也。性仁孝，事亲以孝
闻。州郡辟命，皆固辞不就。躬耕色养，乡邻谓为楚丘
先生。后父母疾，亲易燥湿，不解衣者七旬。大业初，父
母俱终，哀毁殆将灭性，庐于墓侧，负土为坟，盛冬不
衣缯絮，唯著单缞而已。家有一犬，普林哀临，犬亦悲
号。有二鹊巢其庐前柏树，每入庐驯押，无所惊惧。大”
业中。司隶巡察。奏其孝感。擢授孝阳令。